Tereziánska vojenská akadémia

Tereziánska vojenská akadémia je škola vo Viedenskom Novom Meste, ktorú založila Mária Terézia v roku 1751. Od roku 1740 bola Habsburská monarchia, ktorej Mária Terézia vládla, vo vojnovom konflikte v rámci vojen o rakúske dedičstvo. Rakúska armáda trpela nedostatkom kvalifikovaných dôstojníkov, a preto na základe reformy armády spracovanej poľným maršalom Leopoldom Jozefom Maria grófom Daunom došlo dňa 14.decembra 1751 za prítomnosti panovníčky k založeniu tejto vojenskej školy. Zo školy vyšlo približne 11000 dôstojníkov armády.

 Vedenie akadémie 
 Leopold Josef Maria gróf Daun
 František Josef gróf Kinský z Vchyníc a Tetova
 Ján Habsbursko-Lotrinský (od roku 1805)

 Sídlo akadémie 
Škola sídli na hrade vo Viedenskom Novom Meste. Ten vznikol ako švorvežový hrad v 12.-13. storočí. Neskôr ho ako svoju rezidenciu využíval Fridrich III. Habsburský. Počas 15.storočia prešiel hrad prestavbou, počas ktorej došlo krozšíreniu hradu a k pristaveniu kaplnky svätého Juraja. Po skončení tureckého ohrozenia Európy prestal mať hrad svoj strategický obranný význam. Ďalšie svoje uplatnenie získal až zriadením vojenskej akadémie, ktorá jeho priestory využívala. Počas druhej svetovej vojny síce došlo k jeho zničeniu, ale obnovený bol počas rekonštrukcie v 50.rokoch 20.storočia.

 Galéria 

 Referencie 

 Iné projekty 

 Externé odkazy 
 Oficiálnej webovej stránky

 Zdroj 

Viedenské Nové Mesto
Tereziánska vojenská akadémia
Kategória:Stavby v Dolnom Rakúsku
Kategória:Pomenovania podľa Márie Terézie